A páncél vonatszörny, ami oda-vissza végigharcolta a fél világot.

A Zaamurec volt a huszadik század első felének egyik legrettegettebb fegyvere, a 130 tonnás önjáró lövegkocsi véres karrierje során többször is gazdát cserélt az ellenséges felek közt.

Az efféle vonatok általában egy páncélos mozdonyból és többféle, különböző funkciójú, eltérő módokon felfegyverzett kocsikból álltak: tüzérségi, légvédelmi, csapatszállító, tankelhárító, parancsnoki kocsik voltak a leggyakoribbak. Ezek a nagy tűzerejű, masszív szerkezetek viszonylag gyorsan el tudtak jutni a nagy távolságra lévő csataterekre is a már kiépített vasútvonalakon, és bevetésükkel komoly taktikai előnyhöz tudtak jutni a harcoló felek. Segítségükkel nagy mennyiségű felszerelést, lőszert, vasútpálya-javító eszközöket is célhoz lehetett juttatni.

Az amerikai polgárháború, a porosz-francia háború, a búr háborúk, a japán-orosz háború, az első és második világháború mind-mind láttak harcoló vonatokat, sőt a huszadik század második felében, az indokínai háborúban, de még a kilencvenes években, a balkáni háborúban is bevetették őket